UDHËZIM I PËRBASHKËT
Nr. 12, datë 8.4.2022

PËR DISA NDRYSHIME NË UDHËZIMIN NR. 1917, DATË 1.9.2014, “PËR PËRCAKTIMIN E TARIFËS SË SHËRBIMIT PËR KALIMIN ME AVION TË KUFIRIT TË REPUBLIKËS SË SHQIPËRISË”

Në zbatim të nenit 102, pika 4, të Kushtetutës dhe të nenit 11, të ligjit nr. 9975, datë 28.7.2008, “Për taksat kombëtare”, të ndryshuar, ministri i Financave dhe Ekonomisë dhe ministri i Infrastrukturës dhe Energjisë

UDHËZOJNË:

Në udhëzimin e përbashkët nr. 1917, datë 1.9.2014, “Për përcaktimin e tarifës së shërbimit për kalimin me avion të kufirit të Republikës së Shqipërisë”, bëhen ndryshimet si më poshtë:
- në pikën 1 të udhëzimit, togfjalëshi “është 10 euro” zëvendësohet me togfjalëshin “është 1 euro”.
- në pikën 3, shkronja c, togfjalëshi “tarifën 10 euro/pasagjer” zëvendësohet me togfjalëshin “tarifën 1 euro/pasagjer”;
[bookmark: _GoBack]- kudo në udhëzim, togfjalëshi “Shoqëria “Tirana International Airport”(TIA)” dhe fjala “TIA” zëvendësohen me togfjalëshin “Shoqëritë e Aeroporteve Shqiptare”.
Ky udhëzim hyn në fuqi me botimin në Fletoren Zyrtare.

